Ο κανονισμός θεσπίζει κανόνες για τα αλιευτικά σκάφη της Ευρωπαϊκής Ένωσης (ΕΕ) που έχουν σχεδιαστεί για τη διατήρηση και διαχείριση των αποθεμάτων τόνου νοτίου ημισφαιρίου (SBF). Εφαρμόζει τα ισχύοντα ψηφίσματα που υποβλήθηκαν από την επιτροπή διατήρησης του τόνου νοτίου ημισφαιρίου (CCSBT) που δεν καλύπτονται ήδη από την υφιστάμενη νομοθεσία της ΕΕ (π.χ. μέσω του κανονισμού (ΕΚ) αριθ. 1224/2009 για ένα σύστημα διασφάλισης της τήρησης των κανόνων της κοινής αλιευτικής πολιτικής ή του κανονισμού (ΕΚ) αριθ. 1005/2008 για την παράνομη, λαθραία και άναρχη αλιεία). Πεδίο εφαρμογής Ο κανονισμός εφαρμόζεται για: αλιευτικά σκάφη της ΕΕ που αλιεύουν στις περιοχές όπου εντοπίζονται SBF στο νότιο ημισφαίριο· και εισαγωγές, εξαγωγές ή επανεξαγωγές από κράτη μέλη της ΕΕ. Ο κανονισμός απαγορεύει στα αλιευτικά σκάφη της ΕΕ να στοχεύουν ή να αλιεύουν SBF, με εξαίρεση τα παρεμπίπτοντα αλιεύματα (που αλιεύονται κατά την αλιεία διαφορετικών ειδών). Έγγραφα τεκμηρίωσης Τα κράτη μέλη πρέπει: να υποβάλουν τον κατάλογο των αλιευτικών σκαφών της ΕΕ που εξουσιοδοτούν να έχουν παρεμπίπτοντα αλιεύματα SBF στην Ευρωπαϊκή Επιτροπή, η οποία θα τον διαβιβάσει στη γραμματεία της CCSBT για να τον προσθέσει στο μητρώο σκαφών της· να εφαρμόζουν το σύστημα τεκμηρίωσης αλιευμάτων (ΣΤΑ) της CCSBT: κάθε μεμονωμένο SBF που αλιεύεται ως παρεμπίπτον αλίευμα πρέπει να φέρει ένα επίσημο έντυπο επισήμανσης αλιευμάτων ΣΤΑ το οποίο να καταγράφει το μήκος και το βάρος του πριν από την κατάψυξη του ψαριού, οι εισαγωγές, οι εξαγωγές και οι επανεξαγωγές πρέπει να συνοδεύονται από έγγραφα και ετικέτες ΣΤΑ· να επαληθεύουν τις πληροφορίες που περιέχονται στα έγγραφα ΣΤΑ συμπεριλαμβανομένης της εξέτασης του περιεχομένου των φορτίων, εάν είναι απαραίτητο· να υποβάλλουν στην Επιτροπή, σε τριμηνιαία βάση, συμπληρωμένα έντυπα επισήμανσης αλιευμάτων, τα οποία θα διαβιβάζονται στη γραμματεία της CCSBT· να υποβάλλουν στην Επιτροπή λεπτομερή στοιχεία σχετικά με τα μέτρα που έχουν ληφθεί για τη διασφάλιση της συμμόρφωσης· να διασφαλίζουν ότι οι οικείες αρμόδιες αρχές εντοπίζουν κάθε φορτίο SBF που εισάγεται ή εξάγεται ή επανεξάγεται από την ΕΕ και να κοινοποιούν στην Επιτροπή αμφιβολίες σχετικά με τις πληροφορίες που περιέχονται στα έγγραφα ΣΤΑ· να διατηρούν αντίγραφα των εγγράφων ΣΤΑ για τουλάχιστον 3 χρόνια. Επανεξέταση και διερεύνηση Όταν η Επιτροπή λαμβάνει έκθεση από τη γραμματεία η οποία απαιτεί την επανεξέταση από ένα κράτος μέλος, θα την διαβιβάσει ώστε το κράτος μέλος να μπορεί να διερευνήσει τυχόν παρατυπίες. Μεταφόρτωση και άλλες διατάξεις Τα κράτη μέλη πρέπει: να ορίζουν λιμένες μεταφόρτωσης SBF για τα σκάφη που φέρουν τη σημαία τους και να ανταλλάσσουν τις πληροφορίες που απαιτούνται για την αποτελεσματική παρακολούθηση· να συνεργάζονται για την παροχή δεδομένων αλιευτικών σκαφών για τη διερεύνηση περιστατικών· να συνεργάζονται για να συμπεριλάβουν αλιευτικά σκάφη της ΕΕ στον κατάλογο παράνομων και μη δηλωθέντων σκαφών της CCSBT· να αναφέρουν περιπτώσεις μη συμμόρφωσης· να αναφέρουν παραβάσεις επιθεώρησης λιμένων· να παρέχουν μηνιαίες αναφορές παρεμπιπτόντων αλιευμάτων και ετήσια έκθεσης συμμόρφωσης. Η Επιτροπή μπορεί να εκδίδει κατ’ εξουσιοδότηση πράξεις για την τροποποίηση ορισμένων πτυχών του κανονισμού έως τις 13 Απριλίου 2028.